|  |
| --- |
|  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025. gada 26. jūnijā** | **Nr. GND/2025/466** |
|  | **(protokols Nr.14; 42.p)** |

**Par grozījum****iem 2020. gada 6. janvāra dzīvojamās mājas “Stāķi 11” pārvaldīšanas pilnvarojuma līgumā Nr. GND/9.17/20/183**

Pamatojoties uz Gulbenes novada pašvaldības domes 2019. gada 30. septembra lēmumu “Par daudzdzīvokļu dzīvojamās mājas “Stāķi 11”, Stradu pagastā, Gulbenes novadā energoefektivitātes uzlabošanu” (protokols Nr.16, 53.§)”, 2020.gada 6.janvārī starp Gulbenes novada pašvaldību un SIA “Gulbenes nami”, reģ. Nr. 54603000121 (šobrīd – SIA “Gulbenes Energo Serviss”) tika noslēgts dzīvojamās mājas “Stāķi 11” pārvaldīšanas pilnvarojuma līgums Nr. GND/9.17/20/183 (turpmāk – Līgums), tostarp uzsākt energoefektivitātes uzlabošanai nepieciešamos pasākumus, izstrādāt un iesniegt projekta pieteikumu daudzdzīvokļu dzīvojamās mājas “Stāķi 11”, Stāķi, Stradu pagastā, Gulbenes novadā, energoefektivitātes paaugstināšanas programmā “Izaugsme un nodarbinātība” 4.2.1.specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.1. specifiskā atbalsta mērķa pasākumā “Veicināt energoefektivitātes paaugstināšanu dzīvojamās ēkās”, kuras nosacījumus regulē Ministru kabineta 2016.gada 15.marta noteikumi Nr.160 “Darbības programmas “Izaugsme un nodarbinātība” 4.2.1.specifiskā atbalsta mērķa “veicināt energoefektivitātes paaugstināšanu valsts un dzīvojamās ēkās” 4.2.1.1. specifiskā atbalsta mērķa pasākumā “Veicināt energoefektivitātes paaugstināšanu dzīvojamās ēkās” īstenošanas noteikumi”. 2021. gada 6. aprīlī tika noslēgta vienošanās par Līguma 4.3.punkta grozījumiem, kuri noteica, ka maksa par dzīvojamās mājas apsaimniekošanas administrēšanu (juridiskais atbalsts, lietvedība un grāmatvedības (finanšu) pakalpojumi) netiek piemērota līdz brīdim, kad dzīvojamā māja tiek nodota ekspluatācijā saskaņā ar Līguma 1.1.1.punktu.

SIA “Gulbenes Energo Serviss” īstenoja projektu Nr. DME0000811 “Energoefektivitātes paaugstināšana “Stāķi 11”, Stāķos, Stradu pagastā, Gulbenes novadā” (turpmāk – Projekts). Projekts tika īstenots no 2021. gada 18. maija līdz 2023. gada 16.janvārim.

Saskaņā ar Gulbenes novada pašvaldības domes 2021. gada 27. maija lēmuma Nr. GND/2021/682 “Par daudzdzīvokļu dzīvojamās mājas atjaunošanu un pārbūvi darbības programmas “Izaugsme un nodarbinātība” ietvaros” (protokols Nr. 6; 107.p) 5. punktu tika apstiprināts ikmēneša maksājuma apmērs 1,53 EUR par vienu kvadrātmetru no dzīvokļa platības mēnesī un noteikts, ka dzīvokļu īpašnieks pēc Projekta pabeigšanas veic ikmēneša maksājumus SIA “Gulbenes Energo Serviss” bankas kontā līdz dzīvokļu īpašnieka ieguldījuma daļas energoefektivitātes paaugstināšanai pilnīgai segšanai, ar mērķi aizdevuma saistību dzēšanai, kā arī noteikts, ka iepriekš minēto maksājumu rezultātā iegūtie līdzekļi jāizmanto tikai aizdevuma atmaksai un ir SIA “Gulbenes Energo Serviss” ir tiesīgs paaugstināt maksājumus par vienu kvadrātmetru no dzīvokļa platības, ja līdzšinējais maksājuma apmērs, saistībā ar aizdevuma procentu likmes mainīgās daļas izmaiņām, nav pietiekams no aizdevuma līguma izrietošo saistību izpildei.

SIA “Gulbenes Energo Serviss” 2021. gada 16. jūnijā noslēdza ar akciju sabiedrību “Attīstības finanšu institūcija Altum” finansiālā atbalsta līgumu Nr.147588/DME0000811. Līguma ietvaros Projekta līdzfinansējuma nodrošināšanai tika ņemts aizņēmums 89602,23 EUR apmērā uz divdesmit gadiem ar 3,5% likmi gadā. Aizņēmuma samaksa jāveic līdz 2041. gada 15. jūnijam.

Ņemot vērā to, ka ir pabeigta energoefektivitātes projekta ieviešana, ir nepieciešams Līgumā veikt izmaiņas.

Atbilstoši Pilnvarojuma līguma 6.3. punktam Līgums var tikt papildināts vai grozīts, Līdzējiem parakstot rakstveida vienošanos, kas kļūst par Līguma neatņemamu sastāvdaļu.

Atbilstoši Publiskas personas finanšu līdzekļu un mantas izšķērdēšanas novēršanas likuma 6.2 panta otro daļu publiskas personas nekustamā īpašuma valdītājs šā īpašuma pārvaldīšanu nodrošina tieši vai pastarpināti, uzdodot pārvaldīšanas darbības veikt savā padotībā esošai iestādei vai kapitālsabiedrībai, kuras pamatdarbības veids ir nekustamā īpašuma pārvaldīšana.

Likuma “Par pašvaldībām” 21. panta pirmās daļas 27. punkts nosaka, ka dome var izskatīt jebkuru jautājumu, kas ir attiecīgās pašvaldības pārziņā, turklāt tikai dome var pieņemt lēmumus citos likumā paredzētajos gadījumos.

Ņemot vērā minēto un saskaņā ar likuma “Par pašvaldībām” 21. panta pirmās daļas 27. punktu, Publiskas personas finanšu līdzekļu un mantas izšķērdēšanas novēršanas likuma 6.2panta otro daļu, 2020. gada 6. janvāra dzīvojamās mājas “Stāķi 11” pārvaldīšanas pilnvarojuma līguma Nr. GND/9.17/20/183 6.3. punktu, un Apvienotās Sociālo un veselības jautājumu komitejas, Izglītības, kultūras un sporta komitejas, Attīstības un tautsaimniecības komitejas un Finanšu komitejas sēdes ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. Slēgt ar SIA “Gulbenes Energo Serviss”, reģistrācijas Nr. 54603000121, juridiskā adrese: Blaumaņa iela 56A, Gulbene, Gulbenes novads, LV-4401, vienošanos par grozījumiem 2020. gada 6. janvāra dzīvojamās mājas “Stāķi 11” pārvaldīšanas pilnvarojuma līgumā Nr. GND/9.17/20/183 (pielikums).
2. PILNVAROT Gulbenes novada pašvaldības izpilddirektori Antru Sprudzāni parakstīt šā lēmuma 1.punktā minēto vienošanos.
3. UZDOT Gulbenes novada Centrālās pārvaldes Finanšu nodaļai segt ar šā lēmuma 1.punktā minētās Vienošanās izpildi saistītos izdevumus no Gulbenes novada pašvaldības budžeta finanšu līdzekļiem.
4. Lēmuma norakstu nosūtīt SIA “Gulbenes Energo Serviss” uz elektronisko adresi.

Gulbenes novada pašvaldības domes priekšsēdētājs A. Caunītis

Pielikums

Gulbenes novada pašvaldības domes

2025. gada 26. jūnija lēmumam Nr. GND/2025/

**VIENOŠANĀS**

**par 2020. gada 6. janvāra dzīvojamās mājas “Stāķi 11” pārvaldīšanas pilnvarojuma līgumā Nr. GND/9.17/20/183**

Gulbenē 2025. gada \_\_\_. jūnijā

**Gulbenes novada pašvaldība**, reģistrācijas Nr. 90009116327, juridiskā adrese: Ābeļu iela 2, Gulbene, Gulbenes novads, LV-4401 (turpmāk – **Pašvaldība**), kuras vārdā saskaņā ar Gulbenes novada pašvaldības domes 2023. gada 21. decembra saistošo noteikumu Nr. 24 “Gulbenes novada pašvaldības nolikums” 25.16. apakšpunktu rīkojas izpilddirektore Antra Sprudzāne, no vienas puses, un

**SIA “Gulbenes Energo Serviss”**,reģistrācijas numurs 54603000121, juridiskā adrese: Blaumaņa iela 56A, Gulbene, Gulbenes novads, LV-4401, kuras vārdā uz statūtu pamata rīkojas valdes loceklis Rihards Korns (turpmāk – **Pārvaldnieks**), no otras puses, katrs atsevišķi turpmāk – Līdzējs, abi kopā turpmāk – Līdzēji,

pamatojoties uz Gulbenes novada pašvaldības domes 2025. gada 26. jūnija lēmumu Nr. GND/2025/\_\_ “Par grozījumiem 2020. gada 6. janvāra dzīvojamās mājas “Stāķi 11” pārvaldīšanas pilnvarojuma līgumā Nr. GND/9.17/20/183” (protokols Nr. \_\_; \_\_ .p.) un 2020. gada 6. janvāra dzīvojamās mājas “Stāķi 11” pārvaldīšanas pilnvarojuma līguma Nr. GND/9.17/20/183 (turpmāk – Līgums) 6.3. punktu, izsakot savu brīvu gribu, bez viltus, maldības un spaidiem, noslēdz šāda satura vienošanos par grozījumiem Līgumā (turpmāk – Vienošanās):

1. Puses vienojas izdarīt Līgumā šādus grozījumus:
   1. izteikt 4.1.punktu šādā redakcijā:

“4.1. Pašvaldība apņemas līdz 2041.gada 16.jūnijam veikt ikmēneša maksājumu 512,48 EUR (pieci simti divpadsmit *euro* četrdesmit astoņi centi) apmērā atbilstoši 2021. gada 16. jūnija finansiālā atbalsta līgumam Nr.147588/DME0000811, ko noslēgusi SIA “Gulbenes Energo Serviss” ar akciju sabiedrību “Attīstības finanšu institūcija Altum”, uzņemto aizņēmuma saistību dzēšanai.”;

* 1. izteikt 4.2. punktu šādā redakcijā:

“4.2. Pārvaldnieks nav tiesīgs Līguma 4.1. punktā minēto maksājumu rezultātā iegūtos līdzekļus izmantot citu izdevumu segšanai bez attiecīga Pašvaldības lēmuma.”;

* 1. izteikt 4.3.punktu šādā redakcijā:

“4.3. Pašvaldība var mainīt Līguma 4.1.punktā noteikto maksājumu, ja līdzšinējais maksājuma apmērs, saistībā ar aizdevuma procentu likmes mainīgās daļas izmaiņām, nav pietiekams no aizdevuma līguma izrietošo saistību izpildei, pieņemot attiecīgu Pašvaldības lēmumu un noslēdzot rakstveida vienošanos ar Pārvaldnieku.”.

1. Jebkuri strīdi Vienošanās sakarā tiek risināti pārrunu ceļā, ja strīda risinājums pārrunu ceļā nav rodams, tad tas tiek risināts Latvijas Republikas tiesu instancēs saskaņā ar Latvijas Republikā spēkā esošajiem normatīvajiem aktiem.
2. Visi citi Līguma noteikumi un nosacījumi paliek spēkā negrozīti un pilnā apjomā. Vienošanās kopā ar Līgumu veido vienotu, Pusēm juridiski saistošu dokumentu.
3. Vienošanās stājas spēkā dienā, kad to ir parakstījusi pēdējā no Pusēm*.*
4. Vienošanās sagatavota latviešu valodā un parakstīta ar drošu elektronisko parakstu, kas satur laika zīmogu.
5. Pušu rekvizīti un paraksti:

|  |  |
| --- | --- |
| **Iznomātājs** | **Nomnieks** |
| **SIA “Gulbenes Energo Serviss”** | **Gulbenes novada pašvaldība** |
| Reģistrācijas Nr. 54603000121 | Reģistrācijas Nr. 90009116327 |
| Juridiskā adrese: Blaumaņa iela 56A, | Juridiskā adrese: Ābeļu iela 2, |
| Gulbene, Gulbenes novads, LV-4401 | Gulbene, Gulbenes novads, LV-4401 |
|  |  |
| valdes loceklis | pašvaldības izpilddirektore |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| R. Korns | A. Sprudzāne |